google/wiki40b huggingface dataset:
Ivan Ilić

Životopis

Narodil sa 14. augusta 1978 v Belehrade, vo vtedajšej Juhoslávii. Na Kalifornskej univerzite v Berkeley študoval odbory matematika a hudba. Chvíľu taktiež navštevoval hudobné konzervatórium v San Franciscu. Absolvoval postgraduálne štúdium na parížskom konzervatóriu, kde získal Premier Prix. Pokračoval na École Normale de Musique de Paris. Jeho učiteľmi vo Francúzsku boli medzi inými aj François-René Duchâble, Christian Ivaldi a Jacques Rouvier.

Kariéra

Vystupujúc v prvom rade ako sólista, Ilić je známy svojimi interpretáciami francúzskej hudby, predovšetkým prác Clauda Debussyho. V októbri 2008 mu na francúzskom nahrávacom labeli Paraty vyšla jeho nahrávka 24 Debussyho prelúdií (Debussy - Préludes pour piano, Livres 1 et 2), ktorá bola vo Francúzsku ocenená Mezzo TV´s Critics Choice. Kritici Fanfare Magazine zaradili nahrávku medzi 5 najlepších roku 2008. Rovnakým spôsobom bola ocenená aj francúzskou internetovou stránkou Classique News. Ilić, ktorý upravil poradie prelúdií na albume, musel neskôr svoje kontroverzné rozhodnutie vo viacerých interview obhajovať.
Sústredí sa predovšetkým na sólistický repertoár. Nahral práce od J.S. Bacha, Händla, Haydna, Beethovena, Chopina, Schumanna, Liszta, Brahmsa, Debussyho, Ravela a Luciena Durosoira. Do svojich recitálov však často zahŕňa aj súčasú hudbu. Medzi rastúcim počtom skladateľov, ktorí pre neho napísali nové práce nechýbajú mená ako John Metcalf, Keerif Makan a Dmitri Tymoczko. Jeho ďalšou nahrávkou bude album štúdií na Chopinove etudy od Leopolda Godowského (22 Chopin Studies by Leopold Godowsky).
Ilić vystupoval v Carneggie Hall, Weill Hall v New Yorku, Wigmore Hall, Glenn Gould Studio a v írskej National Concert Hall.
Od začiatku júna 2011 sú viaceré nahrávky Ivana Ilića k dispozícii na stránke IMSLP.

Herectvo a písanie

V roku 2010 herecky debutoval v krátkom filme Luca Plissonneaua, Izákova voľba (Les Mains), kde sa predstavil v hlavnej role Izáka. V roku 2011 si zahral postavu Glenna Goulda v novom krátkom filme Benoîta Maireho, Pastier (Le Berger) po boku známeho herca Lou Castela. Píše o hudbe na internetovú stránku Washington Times.
Paradigma (filozofia a veda)

Paradigma podľa Kuhna

Paradigma je celková konštelácia názorov, hodnôt a postupov, ktoré zdieľajú príslušníci istého spoločenstva. Sú to fundamentálne idey, štruktúrovaný znalostný fond, všeobecne uznávané princípy (najzákladnejšie zákony), súbor metód, modelov a presvedčení, ktoré spolu tvoria základ ďalšieho poznávania. Paradigma vymedzuje predmet vedeckého skúmania, veda tým obmedzuje samu seba. Určuje, čo je hodné pozornosti, i to, čo si z rôznych dôvodov všímať netreba. v rámci paradigmy sa využíva analógia (ako jedna zo základných metód riešenia podobných prípadov). Stabilizačným faktorom paradigmy sú aj hodnotiace stereotypy a postoje nositeľov vednej disciplíny. Vzniká tým sklon k preferovaniu výskumných cieľov a riešení korešpondujúcich s vymedzenou bázou poznávania - paradigmou. Keď sa potenciál paradigmy vyčerpá, vedná disciplína sa ocitá v krízovom stave. Prejavuje sa to v tom, že sa výrazne zmenšuje objem poznatkov, ktoré znamenajú reálny pokrok v poznávaní, že sa pociťuje deficit nových výskumných tém a pociťuje sa tlak potreby nového ideového a metodického fundamentu, ktorý vytvorí úplne nový vytvárací rámec. Kríza sa rieši nastolením novej paradigmy. So zreteľom na kontinuitu starej a novej paradigmy je dôležitá otázka integrovateľnosti poznatkového fondu predchádzajúcej paradigmy.
Julius Firmicus Maternus

Julius Firmicus Maternus zo Sicílie (4. storočie), bol rímsky astronóm a spisovateľ.
O jeho živote sa nevie takmer nič, možno predpokladať, že sa najskôr zaoberal astrológiou a astronómiou a niekedy okolo roku 339 sa stal kresťanom.
Adam F

Kariéra

Jeho prvý album Metropolis/Mother Earth, ktorý bol vydaný v roku 1997 bol techstepovým pokusom a bol vydaný cez vydavateľstvo Metalheadz. Jeho neskoršími úspešnými skladbami boli „F-Jam“ a „Circles“ (neskôr sa dostala do Top 20 v rebríčku UK Singles Chart). V roku 1998 vyhral cenu MOBO za svoj debutový album Colours. V roku 2001 mal úspech v hip-hopovej oblasti, hlavne so svojim albumom KAOS - The Anti-Acoustic Warfare, na ktorom pracoval spolu s umelcami ako LL Cool J, Redman a De La Soul. V roku 2002 vytvoril hudbu pre film Ali G Indahouse v hlavnej úlohe so Sacha Baronom Cohenom pre Working Title Films.
Je zakladateľom a spolumajiteľom britského nezávislého hudobného vydavateľstva Breakbeat Kaos, ktoré vydalo platinový album Hold Your Colour austrálskej drum and bassovej skupiny Pendulum. Adam F je tiež spolumajiteľom drum and bassovej webstránky Dogs on Acid.
Začiatkom roku 2007 získal rolu v britskom kriminálnom trileri The Heavy. V decembri 2007 Adam F spoluúčinkoval v britskom filme Kukučka.
Kyle Calder

Klubový hokej

Calder začal so svojou hokejovou kariérou v juniorskom klube Regina Pats vo WHL. V roku 1997 bol draftovaný z 130. miesta klubom NHL Chicago Blackhawks.
4. augusta 2006 bol vymenený do klubu Philadelphia Flyers, opačným smerom putoval Michal Handzuš. Od sezóny 2007/08 bol hráčom Los Angeles Kings.

Reprezentácia

Kanadský reprezentačný tréner Marc Habscheid ho nominoval na Majstrovstvá sveta v hokeji 2006 v lotyšskej Rige. Na drese nosil číslo 19.
Hydrant

Hydrant je zariadenie napojené na vodovodné potrubie slúžiace na napojenie hasičskej zásahovej hadice a následné hasenie požiaru.

Rozdelenie hydrantov

Hydranty môžeme rozdeliť do troch typov.

Nadzemný hydrant

Je dostupný z voľného povrchu zeme, má tvar vyčnievajúceho potrubia. Je zväčša namaľovaný výstražnou červenou farbou. Používajú ho hasiči pri likvidácii požiaru. Je to základné protipožiarne zabezpečenie obce.

Podzemný hydrant

Podzemný hydrant sa nachádza pod úrovňou zeme. K dostupu k podzemného hydrantu je potrebné odňať kryt hydrantu (poklop), hydrant odomknúť pomocou hydrantového kľúča a napojiť naň nástavec na podzemné hydranty. Podzemný hydrant slúži primárne k zásahu hasičov pri požiaroch.

Zabudovaný nástenný hydrant

Tento typ hydrantu je umiestnený v nástennej skrinke hydrantu spolu s hydrantovou hadicou. Slúži k rýchlemu zásahu proti požiaru, najmä do príchodu hasičskej jednotky na miesto požiaru. Patrí do základného vybavenia protipožiarnej ochrany budov.

Použitie hydrantov

Hydrant je primárne určený na zásah proti požiarom pre hasičské jednotky. Na prístup k hydrantu je potrebný hydrantový kľúč, ktorý tvorí výbavu hasičských vozidiel.
Urepel

Poloha

Obec má rozlohu 26,44 km². Najvyšší bod je položený 1 150 m n. m. a najnižší bod 392 m n. m.

Obyvateľstvo

Počet obyvateľov obce je 339 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Prefektúra (Francúzsko)

Prefektúra je územná jednotka administratívnej správy, riadená prefektom (z lat. Praefectus, predstavený). Dodnes sa tak označuje jednotka krajskej správy departementu vo Francúzsku.

Pôvod

Pôvodne prefektúra označovala mesto riadené menovaným prefektom, na rozdiel od samosprávnych miest (municipium) rímskych občanov. Rímsky cisár Dioklecián rozdelil vonkajšej časti ríše na štyri prefektúry: východnú, illyrskú, taliansku a galskú; v čele každej z nich stál vojenský veliteľ, prefekt pretória pre danú oblasť (Praefectus Praetoria per Orientom atď). Prefektúry sa ďalej delili na diecézy a ďalej na provincie.

Francúzske prefektúry

V súčasnom Francúzsku sú prefektúry jednotkou štátnej správy jednak v departementoch] (s prefektom departementu), od roku 1964 aj vo väčších regiónoch, tvorených niekoľkými departementmi. Slovom prefektúra sa označuje aj sídelné mesto prefekta, prefektov úrad a úradná budova.
Územie prefektúry sa v prvom prípade kryje s územím departementu ako jednotky samosprávy. Prefekt departementu je do svojej funkcie menovaný prezidentom republiky. V druhom prípade zodpovedá územie prefektúry územiu regiónu a prefekt regiónu je zároveň tiež prefektom jedného z jeho departementov.
Väčšie prefektúry sa delia na podprefektúry, ktoré zodpovedajú územiu okresu (arrondissement), ktoré sa ďalej delia na kantóny a obce.
Slovom prefektúra sa označujú aj policajné obvody na čele s policajným prefektom, prípadne námorné prefektúry, veliteľstvá veľkých častí francúzskeho vojenského loďstva (prefektúra atlantická, severná a stredozemná).
Sojuz TMA-15M

Priebeh letu

Kozmická loď Sojuz TMA-15M úspešne odštartovala pomocou nosnej rakety Sojuz-FG z kozmodrómu Bajkonur v Kazachstane v nedeľu 23. novembra 2014 o 21:01:13,881 svetového času (UTC). Približne deväť minút po štarte sa Sojuz dostal na nízku obežnú dráhu Zeme vo výške 199,06 – 242,03 km. Nasledoval šesť hodín trvajúci let k Medzinárodnej vesmírnej stanici (ISS). Po dosiahnutí ISS a sérii približovacích manévrov sa kozmická loď dňa 24. novembra o 02:48:21 UTC úspešne pripojila k spojovaciemu uzlu modulu Rassvet. Posádka Sojuzu prešla na stanicu a zapojila sa do práce Expedície 42. 
V Sojuze TMA-15M prileteli na ISS – Rus Anton Škaplerov, Talianka Samantha Cristoforettiová a Američan Terry Virts. Samantha Cristoforettiová sa stala prvou európskou astronautkou na ISS. Noví členovia sa pripojili k ruským kozmonautom Alexandrovi Samokuťajevovi, Jelene Serovovej a americkému astronautovi Barrymu Wilmorovi. Bolo to po druhýkrát, čo sa na Medzinárodnej vesmírnej stanici nachádzali spoločne dve ženy. 
Po havárii nákladnej lode Progress M-27M, ktorá mala na Medzinárodnú vesmírnu stanicu doviezť nové zásoby, sa pristátie Sojuzu TMA-15M oneskorilo približne o mesiac. Nehoda Progressu ovplyvnila harmonogram pilotovaných letov k Medzinárodnej vesmírnej stanici (ISS) v celom roku 2015.
Sojuz TMA-15M sa od Medzinárodnej vesmírnej stanice odpojil 11. júna 2015 o 10:20:05 svetového času (UTC) s veliteľom Antonom Škaplerovom, palubnými inžiniermi Samanthou Cristoforettiovou a Terrym Virtsom na palube. O 13:43:56,7 UTC, v ten istý deň, návratový modul Sojuzu úspešne pristál na padáku v kazašskej stepi, 162 kilometrov juhovýchodne od Džezkazganu. Samantha Cristoforettiová sa po pristátí stala nositeľkou ženského rekordu nepretržitého pobytu na obežnej dráhe.
Absolútna hodnota (reálne a komplexné číslo)

Absolútna hodnota reálneho čísla x je hodnota x s odstráneným znamienkom. Takže napríklad 3 je absolútnou hodnotou čísla 3, ale aj -3. V matematike sa absolútna hodnota zapisuje ako . V informatike a v matematike pri použití absolútnej hodnoty ako funkcie je bežnejší zápis . Z geometrického pohľadu je možné definovať absolútnu hodnotu ako vzdialenosť bodu a od nuly. Pri takomto pohľade vyplynie i definícia absolútnej hodnoty komplexného čisla.
Abdiáš (prorok)

Abdiáš alebo Obadiáš (starohebr. עובדיה‎ – Obadjah, starohebr. עבדיהו – Obadjahu „sluha Pánov“, lat. Abdias) bol starozákonný prorok, jeden z tzv. malých prorokov, ktorý pôsobil v Judsku. Je autorom Knihy proroka Abdiáša, najkratšej knihy Starého zákona.
Kedysi bol stotožňovaný so správcom domu kráľa Achaba z 1 Kr 18,3 – 16. Podľa sv. Hieronyma prorokoval žil približne v rovnakom čase ako Joel, Amos, Ozeáš a Micheáš. 
Prorokoval zánik pre Edomejcov, vazalov Babylonu, ako trest za pre nasledovanie Izraelského národa.
Gréckokatolícka a pravoslávna cirkev si ho pripomínajú 19. novembra.
Montagnac (Gard)

Poloha

Obec má rozlohu 8,68 km². Najvyšší bod je položený 282 m n. m. a najnižší bod 85 m n. m.

Obyvateľstvo

Počet obyvateľov obce je 149 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cléry-sur-Somme

Poloha

Obec má rozlohu 18,78 km². Najvyšší bod je položený 144 m n. m. a najnižší bod 45 m n. m.

Obyvateľstvo

Počet obyvateľov obce je 536 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Eschbach-au-Val

Poloha

Obec má rozlohu 4,84 km². Najvyšší bod je položený 905 m n. m. a najnižší bod 389 m n. m.

Obyvateľstvo

Počet obyvateľov obce je 383 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Iztaccíhuatl

Pôvod názvu

Názov pochádza z aztéckych legiend o láske princeznej Iztaccíhuatl k bojovníkovi Popocatépetl. Ten bol poslaný otcom Iztaccíhuatl do vojny s tým, že ak sa vráti, bude jeho Iztaccíhuatl ženou (s predpokladom, že sa nevráti, pretože otec neprial ich láske). Iztaccíhuatl bolo neskôr povedané, že Popocatépetl padol v boji, tak zomrela od žiaľu. Keď sa Popocatépetl vrátil a dozvedel sa o smrti milovanej, zahynul od žiaľu aj on. Bohovia ich oboch pokryli snehom a premenili na hory.

Geologický vývoj

Masív vulkánu je tvorený prevažne andezitmi a dacitmi. Vek poslednej erupcie nie je známy, no viaceré lávové prúdy neďaleko vrcholu prekrývajú fragmenty posledného zaľadnenia, čo indikuje ich vek na koniec pleistocénu, alebo začiatok holocénu. Mladý parazitický kráter sa nachádza aj na južnom úpätí sopky.
Audi RS2

Prehľad

RS2 je produkt spoluvývojového projektu medzi automobilkami Audi a Porsche, založený na Audi 80 Avant a postavený na platforme Volkswagen Group B4. Bol poháňaný upravenou verziou 2,2-litrového radového päťvalcového 20-ventilového prepĺňaného motoru. Tento motor poskytoval výkon 232 kW/315 koní pri 6500 ot/min. Hoci veľa základných dielov vyrobilo Audi, montáž prebiehala v Porsche v závode Rossle-Bau v Zuffenhausene v Nemecku, ktorý bol k dispozícii po ukončení výroby Mercedes-Benz 500E, ktorý vyrábala automobilka Porsche na základe zmluvy. V závode Rössle-Bau sa tiež vyrábalo slávne Porsche 959.
Rovnako ako ostatné vozidlá aj 5-valcový radový motor RS2 bol založený na pohonnej jednotke, ktoré Audi už vyrábalo, hoci Porsche ho značne upravil; štandardné KKK turbodúchadlo bolo vymenené za väčšie spolu s vysokovýkonným medzichladičom a vstrekovačmi s väčším prietokom, novo navrhnutými vačkovými hriadeľmi, účinnejším sacím systémom a nízkotlakovým výfukovým systémom, ktorý nahradil štandardný systém. Nová, firmou Bosch dodávaná riadiaca jednotka motora, ktoré riadi motor.
S takým výkonom k dispozícii RS2 zrýchľuje z 0 na 100 km/h za 4,8 sekundy a dosahuje maximálnu rýchlosť 262 km/h (elektronicky obmedzená) a to aj napriek hmotnosti viac ako 1600 kg. V cestnom teste vykonanom v roku 1995, britský automobilový magazín Autocar nameral zrýchlenie z 0 na 48 km/h za 1,5 sekundy, čo potvrdilo, že bol rýchlejší ako McLaren F1 a tiež monopost Formuly 1 Jacquesa Villeneuva v tej dobe.
6-rýchlostná manuálna prevodovka (prevodové pomery - 1. st: 3.500, 2. st: 1.889, 3. st: 1.320, 4. st: 1.034, 5. st: 0.857, 6. st: 0.711) bola jedinou prevodovkou v ponuke. Stály pohon všetkých kolies na základe diferenciálu Torsen, quattro bol štandardom. Na prednej a zadnej náprave je konvenčný 'otvorený' diferenciál, s pomerom 4,111, aj keď na zadnej náprave má elektromechanickú uzávierku.
Brzdy a pruženie navrhnuté automobilkou Porsche nahradili štandardné vybavenie z Audi 80, avšak Bosch antiblokovací systém (ABS) bol ponechaný. Predné brzdy sú vybavené buď radiálne odvetranými kotúčmi s priemerom 302 mm a hrúbkou 32 mm s použitím strmeňov so štyrmi protibežnými piestami, alebo 'upravená' verzia s použitím väčším brzdových kotúčov (ktoré sú dostupné len pri 17" diskoch) s priemerom 322 mm a hrúbkou 32 mm s kvalitnejšími brzdovými doštičkami. Zadné brzdy charakterizujú radiálne odvetrané brzdové kotúče s priemerom 299 mm a hrúbkou 24 mm, takisto so 4-piestovými brzdovými strmeňmi Brembo a 'upravenou' možnosťou s rovnakou veľkosťou kotúčov, ale krížom vŕtaných spolu s kvalitnejšími brzdovými doštičkami. Ručná brzda pôsobí na brzdy zadných kolies a pozostáva z káblom ovládaného systému 'drum in disc'.
Izel-lès-Hameau

Poloha

Obec má rozlohu 8,51 km². Najvyšší bod je položený 148 m n. m. a najnižší bod 103 m n. m.

Obyvateľstvo

Počet obyvateľov obce je 692 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Unias

Poloha

Obec má rozlohu 5,37 km². Najvyšší bod je položený 371 m n. m. a najnižší bod 345 m n. m.

Obyvateľstvo

Počet obyvateľov obce je 360 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Husákove deti

Husákove deti je označenie generácie narodených v silnej populačnej vlne v bývalom Česko-Slovensku, ktorá sa začala v čase tzv. „normalizácie“ začiatkom 70. rokov 20. storočia. V tej dobe bol prvým, neskôr generálnym tajomníkom KSČ a od roku 1975 prezidentom Gustáv Husák.
V čase po nástupe normalizácie v roku 1969 narastala štátna podpora populačnej politiky. Pozvoľný nárast pôrodnosti zodpovedá nárastu počtu detí po druhej svetovej vojne. V roku 1947 bolo zavedené pôrodné ako jednorázový príspevok pri narodení dieťaťa. Pôrodné bolo vo výške 500 Kčs do roku 1956, 650 Kčs do 1968, 1000 Kčs do 1971 a 2000 Kčs do 1989.  Prídavky na deti, ktoré existovali od roku 1945 sa od menovej reformy 1953 (menovou reformou reálne poklesli a v rokoch 1959–1968 sa poskytovali podľa príjmu živiteľa rodiny) neustále navyšovali v rokoch 1968, 1972, 1979, 1982 a 1986 . Relatívne výhodné mladomanželské pôžičky začali byť poskytované od apríla 1973 (napríklad 30 000 Kčs na zariadenie bytu so splatnosťou 10 rokov a úrokom 1%). Rodinám s deťmi boli zvýhodnené pri poskytovaní bývania. Vysoká pôrodnosť, ktorá sa blížila ku 300 000 detí (200 000 v Česku v roku 1974, 100 000 na Slovensku v 1978 a 1979) býva často považovaná práve za výsledok tejto politiky. K zvýšeniu pôrodnosti na začiatku 70. rokov mohlo tiež prispieť odloženie plánovaného rodičovstva v čase neistoty po invázii sovietskych vojsk do ČSSR v roku 1968 a následných búrlivých udalostiach roku 1969.
Ďalším faktorom nárastu pôrodnosti v začiatku 70. rokov bolo, že rodiny zakladala prvá výrazná populačná vlna ľudí narodených po 2. svetovej vojne. Vzhľadom na to, že najväčší počet narodených detí v Česku bol v roku 1974 a potom už klesal, je pravdepodobné, že normalizačné finančné podnety nemali až taký vplyv, ako sa predpokladá. Koncom 70. rokov 20. storočia sa početnosť novonarodených detí v Česku začala približovať k bežnej úrovni. Na Slovensku vrcholila v rokoch 1978 a 1979, keď sa narodilo viac ako 100 000. Na konci normalizácie (90. roky) bol počet narodených detí dokonca menší, než v roku 1969. Po nežnej revolúcii vzhľadom ku spoločenským zmenám, najmä ekonomickej neistote, pôrodnosť prudko klesla.
Turbína

Turbína je prúdový rotačný stroj - motor, ktorý mení kinetickú, tepelnú a tlakovú energiu prúdiacej tekutiny na rotačný pohyb hriadeľa stroja. Premena energie sa deje v lopatkovej mreži, tvorenej lopatkami na jednom alebo viacerých otočne uložených rotoroch. Prechod tekutiny medzi lopatkami vyvolá silové pôsobenie na ne a to vyvolá otáčanie rotora. 
Historickými predchodcami turbín sú kolesá veterných a vodných mlynov. Teoretické základy pre rozvoj odboru položil Ján Andrej Segner v roku 1750. Vtedy zostrojil aj prototyp tzv. Segnerovho kolesa, ktorý ukázal možnosť využitia reakčného účinku vody vytekajúcej zo zakrivenej rúrky.

Využitie

Turbíny sa využívajú ako zdroje s vysokým výkonom v rôznych oblastiach. Významné je ich využitie v energetike, kde sa využívajú ako primárne zdroje pre pohon elektrických generátorov. Niektoré vodné elektrárenské turbíny môžu v tzv. prečerpávacích elektrárňach slúžiť aj v opačnom režime ako čerpadlá.
Vo vojenskej technike sa využívajú ako pohonná jednotka aj pre tanky, napríklad americký tank M1 Abrams. 
V doprave sa používajú pre pohon lodí a ťažkých koľajových vozidiel. Významné je použitie v letectve ako súčasť pohonných jednotiek turbovrtuľových lietadiel, helikoptér a prúdových lietadiel. 
Pokusne sa pohon turbínou objavil aj v pretekárskych vozidlách, nenašiel tam však uplatnenie. V malom prevedení je však turbína súčasťou väčšiny automobilov s prepĺňanými motormi, kde tvorí neoddeliteľnú časť turbodúchadla alebo turbokompresora.
Pamätník Vasiľa Levského (Karlovo)

História a charakteristika

Pamätník bol postavený v centre mesta Karlovo na rovnomennom námestí nachádzajúcom sa medzi dvomi karlovskými chrámami – chrámom svätého Mikuláša a chrámom Zosnutia Bohorodičky v hraniciach architektonickej rezervácie Staré Karlovo. Základný kameň bol položený 15. mája 1903 za účasti kniežaťa Ferdinanda a pamätník bol dokončený v priebehu roku 1907. Autorom je sochár Marin Vasilev. Apoštol slobody Vasil Levski je vyobrazený ako celá postava držiaca v pravej ruke revolver, po jeho ľavej strane stojí revúci lev, znázorňujúci národ. Na piedestále pamätníka sú mená Karlovčanov, ktorí zahynuli v bojoch za slobodu v júli a auguste 1877 ako aj Levského výrok: „Nám treba slobodu a ľudské práva!“ (bulh. „Нам свобода и човешки правдини трябват!” – „Nam svoboda i čoveški pravdini trjabvat!”). V dolnej časti piedestálu sa nachádzajú aj tri reliéfy znázorňujúce: 1. založenie revolučného výboru, 2. dopadnutie Vasiľa Levského, 3. vyobrazenie karlovských povstalcov.
Ménil-aux-Bois

Poloha

Obec má rozlohu 6,71 km². Najvyšší bod je položený 357 m n. m. a najnižší bod 256 m n. m.

Obyvateľstvo

Počet obyvateľov obce je 39 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Slovenské národné bejzbalové družstvo mužov

Slovenské národné bejzbalové družstvo mužov reprezentuje Slovensko v medzinárodných bejzbalových súťažiach a podujatiach a priateľských zápasoch. Funguje pod záštitou Slovenskej bejzbalovej federácie (SBF). Jeho najvýraznejším úspechom je 2. miesto v skupine B na ME B kategórie 2002. V roku 2010 mu patrilo v medzinárodnom rebríčku IBAF 54. miesto.
Sarapammón z Oxyrhynchu

Sarapammón (starogr. Σαραπάμμων) bol olympijský víťaz v neznámej disciplíne v roku 277
Aurélios Sarapammón nazývaný tiež Didymos z egyptského Oxyrhynchu bol pravdepodobne na 264. olympijských hrách korunovaný olivovým vencom za víťazstvo v neznámej disciplíne (bol atlétom alebo hlásateľom). Jeho meno je zaznamenané na papyruse P.Oxy. 14 1643 (z roku 298) z egyptského náleziska v Oxyrhynchu, editovanom britskými papyrológmi Bernardom Grefellom a Arthurom Huntom v roku 1920.
Tento papyrusový zvitok tiež uvádza, že Sarapammón bol periodonikés  a xystarchés. Periodonikés (víťaz obehu) zvíťazil počas jednej olympiády v určitej disciplíne na všetkých celogréckych hrách. Jednotlivé celogrécke hry sa totiž usporadúvali v rôznych obdobiach štvoročného cyklu (olympiády), ktoré spolu tvorili periodos, t. j. pravidelný obeh. Xystarchés bol titul (majster športu, zodpovedný za (? cech) športovcov), ktorý udeľoval zvyčajne rímsky cisár.
Le Chambon-sur-Lignon

Poloha

Obec má rozlohu 41,71 km². Najvyšší bod je položený 1 139 m n. m. a najnižší bod 874 m n. m.

Obyvateľstvo

Počet obyvateľov obce je 2 690 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tepelný obeh

Tepelný obeh, alebo tepelný cyklus je séria vratných termodynamických procesov ktoré menia systém z počiatočného stavu  spojito do iných stavov, pričom posledný stav je totožný s počiatočným. Vlastnosti systému závisia iba od jeho termodynamického stavu, pričom počas obehu môžeme do systému privádzať alebo odvádzať teplo, alebo prácu. Táto výmena energie s okolím však vždy rešpektuje prvý termodynamický zákon.
World of Tanks

Rozdelenie Tankov

V hre sú tanky rozdelené do takzvaných tierov (úrovní), tanky sú radené do 10 úrovní podľa ich sily, je to tak preto aby spolu hrali rovnako silné tanky, čím vyššia úroveň, tým je tank drahší. Tiež sa tanky delia do typov: Ťažké (heavy), stredné (medium), ľahké (light), stíhače tankov (tank destroyers), delostrelectvá (Artillery/SPG).v hre boli pridané aj azijske tanky
Pero-Casevecchie

Poloha

Obec má rozlohu 4,71 km². Najvyšší bod je položený 1 000 m n. m. a najnižší bod 200 m n. m.

Obyvateľstvo

Počet obyvateľov obce je 120 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Massac (Charente-Maritime)

Poloha

Obec má rozlohu 9,15 km². Najvyšší bod je položený 109 m n. m. a najnižší bod 56 m n. m.

Obyvateľstvo

Počet obyvateľov obce je 173 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cheux

Poloha

Obec má rozlohu 14,38 km². Najvyšší bod je položený 119 m n. m. a najnižší bod 62 m n. m.

Obyvateľstvo

Počet obyvateľov obce je 1263 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Neung-sur-Beuvron (obec)

Poloha

Obec má rozlohu 63 km². Najvyšší bod je položený 122 m n. m. a najnižší bod 87 m n. m.

Obyvateľstvo

Počet obyvateľov obce je 1 246 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bobovišća

Bobovišća (tal. Bobovischie) je osada na západe chorvátskeho ostrova Brač, administratívne patriaca pod obec Milna.